Talous- ja sosiaalikomitean lausunto aiheesta: - ehdotus neuvoston asetukseksi (EY) kulttuuriesineiden viennistä 9. päivänä joulukuuta 1992 annetun neuvoston asetuksen (ETY) N:o 3911/92 liitteen muuttamisesta, ja - ehdotus Euroopan parlamentin ja neuvoston direktiiviksi jäsenvaltion alueelta laittomasti vietyjen kulttuuriesineiden palauttamisesta 15. päivänä maaliskuuta 1993 annetun direktiivin 93/7/ETY liitteen muuttamisesta



Virallinen lehti nro C 097 , 01/04/1996 s. 0028



Lausunto aiheesta: ehdotus neuvoston asetukseksi (EY) kulttuuriesineiden viennistä 9. päivänä joulukuuta 1992 annetun neuvoston asetuksen (ETY) N:o 3911/92 liitteen muuttamisesta, ja ehdotus Euroopan parlamentin ja neuvoston direktiiviksi jäsenvaltion alueelta laittomasti vietyjen kulttuuriesineiden palauttamisesta 15. päivänä maaliskuuta 1993 annetun direktiivin 93/7/ETY liitteen muuttamisesta (96/C 97/08) Neuvosto päätti 4. joulukuuta 1995 EY-sopimuksen 100 a ja 198 artiklan mukaisesti pyytää talous- ja sosiaalikomitean lausunnon aiheesta edellä mainituista ehdotuksista. Asian valmistelusta vastannut sosiaali-, perhe-, koulutus- ja kulttuuriasiain jaosto antoi lausuntonsa 18. tammikuuta 1996. Esittelijänä oli Beatrice Rangoni Machiavelli. Talous- ja sosiaalikomitea hyväksyi 31. tammikuuta 1996 pidetyssä 332. täysistunnossaan seuraavan lausunnon. 1. Kulttuuriesineitä koskeviin kysymyksiin keskittyvä, komissiota avustava neuvoa-antava komitea on todennut, että jäsenvaltioiden välillä on eroavuuksia asetuksen (ETY) N:o 3911/92 ja direktiivin 93/7/ETY yhteisessä liitteessä mainittujen "vesiväri-, guassi- ja pastellitöiden" luokittelussa ja kohtelussa. 2. Nämä eroavuudet johtuvat liitteen eri kieliversioiden välisistä eroista, jotka puolestaan johtuvat jäsenvaltioiden erilaisista taidekäsityksistä ja -perinteistä. Siitä johtuen vesiväri-, guassi- ja pastellitöiden samanlainen kohtelu ei tällä hetkellä ole taattu. 3. Eräiden jäsenmaiden käsityksen mukaan nämä kulttuuriesineet kuuluvat liitteen luokkaan 3 (maalaukset) ja toisten luokkaan 4 (piirrokset). Koska luokkaan 3 sovelletaan eri suuruista rahakynnystä (150 000 ecua) kuin luokkaan 4 (15 000 ecua), on käynyt ilmi, että liitteiden muuttaminen on välttämätöntä ja kiireellistä, jotta näille taideteoksille voidaan taata samanlainen kohtelu. 4. Ratkaisuksi ehdotetaan uuden luokan luomista vesiväri-, guassi- ja pastellitöille ja yhteisen 30 000 ecun rahakynnyksen säätämistä. 5. Komitea, joka jo asetus- ja direktiiviehdotusta koskevassa lausunnossaan () korosti erilaisten tulkintojen mahdollisuutta (1.4.5 kohta), hyväksyy nämä liitteisiin tehtävät täsmälliset ja rajalliset muutokset, koska ne tähtäävät parempaan oikeusturvaan yhteisön säädöksiä sovellettaessa. 6. Samalla komitea kehottaa komissiota asetuksen 10 artiklan ja direktiivin 16 artiklan soveltamisraportit huomioonottaen kiinnittämään vuodelle 1996 suunnitellun asetuksen ja direktiivin kolmivuotistarkistuksen yhteydessä erityistä huomiota seuraaviin kysymyksiin: asetuksen ja direktiivin soveltaminen eri jäsenvaltioissa, mahdollisuus luoda eräänlainen "passi" tai saatetodistus tietyille taideteoksille, poliisi- ja oikeusyhteistyön kehittäminen varastettujen tai laittomasti maasta vietyjen kulttuuriesineiden suhteen. 7. Lopuksi komitea antaa yleisemmällä tasolla tukensa kaikille pyrkimyksille säilyttää Euroopan unionissa olevien kulttuuriesineiden muodostama, Euroopan kulttuureille ja historialle olennainen, mittaamaton kulttuuriperintö. Bryssel, 31. tammikuuta 1996. Talous- ja sosiaalikomitean puheenjohtaja Carlos FERRER () EYVL N:o C 223, 31. 8. 1992.